**Škola: OŠ dr. Mate Demarina**

**Školska godina: 2023./2024.**

**Učiteljice: Mirjana Konta, Dorotea Braić**

**LIKOVNA KULTURA**

**ELEMENTI I KRITERIJI VREDNOVANJA I OCJENJIVANJA U NASTAVI LIKOVNE KULTURE**

1. Vrednovanje za učenje – provodi se tijekom čitavog procesa učenja i poučavanja; uključuje:

* Sposobnost analize i sinteze
* Stvaranje novih ideja
* Otkrivanje i rješavanje problema
* Donošenje odluka
* Istraživačke vještine
* Prikupljanje i analizu informacija
* Sposobnost kritike i samokritike

1. Vrednovanje kao učenje - provodi se tijekom čitavog procesa učenja i poučavanja; uključuje:

* Samovrednovanje i međuvršnjačko vrednovanje
* Učenikovu prezentaciju vlastitog rada
* Sudjelovanje u izradi kriterija vrednovanja

1. Vrednovanje naučenog – provodi se u skladu s ostvarenošću odgojno obrazovnih ishoda podijeljenih u tri domene: stvaralaštvo (stvaralački proces), produktivnost (likovni i vizualni izraz), kritičko mišljenje i kontekst (povezivanje stvaralačkog procesa s različitim kontekstima)

**Elementi ocjenjivanja i vrednovanja**

* Stvaralaštvo
* Razvijanje i stvaranje originalne ideje
* Sposobnost improvizacije
* Primjena etapa kreativnog procesa
* Refleksija i samorefleksija
* Produktivnost
* Realizacija ideje
* Upotreba likovnog jezika, likovnih materijala, tehnika i vizualnih medija
* Estetska osjetljivost
* Prikaz motiva
* Uloženi trud i dovršenost radova
* Kritičko mišljenje i kontekst
* Analiza i vrednovanje stvaralačkog procesa vlastitog rada i rada drugih učenik
* Estetska osjetljivost

|  |  |  |  |
| --- | --- | --- | --- |
| **Ocjena** | **Stvaralaštvo** | **Produktivnost** | **Kritičko mišljenje i kontekst** |
| ***Odličan (5)*** | Učenik je potpuno realizirao likovni problem na svom radu, izražavajući se bogatim likovnim jezikom.  Izražena je kreativnost, originalnost, te visoka estetska kvaliteta rada.  Učenik producira više ideja te odabire najbolju ideju (osnovna misao rada, poruka) i prenosi je u likovni i vizualni izraz | Samostalno i vješto vlada likovnim tehnikama i zadanim materijalima.  Prisutna izuzetna marljivost, odgovornost, interes i poštovanje svog i tuđeg rada.  Učenik samostalno i istraživački uporabljuje likovne materijale i postupke u svrhu izrade likovnog uratka, istražujući i eksperimentirajući s postupcima i njihovim mogućnostima te istražujući osobni rukopis. | Razumije ključne pojmove i kompozicijske elemente, te ih primjenjuje u svom radu.  S lakoćom uočava i istražuje likovne probleme na likovnim primjerima te na učeničkim radovima.  Učenik samostalno opisuje i iznosi promišljanja o umjetničkom djelu kao cjelini povezujući vlastiti doživljaj sa suodnosom ideje i tematskog i likovnoga/vizualnog sadržaja djela. Učenik opisuje veći broj detalja i karakteristika tematskih i likovno/vizualnih sadržaja (likovni jezik, materijali, primjeri iz okoline) |
| ***Vrlo dobar (4)*** | Učenik je uglavnom realizirao likovni problem na svom radu, s manje osobnog istraživanja. | Postoji kreativnost i smanjena ali prisutna estetska kvaliteta rada (korištenja šablona i precrtavanje). Interes i pažnja na satu su vrlo dobri. Sudjeluje u timskom radu, odnosno skupini i doprinosi kvaliteti rada. Radi s razumijevanjem. Zadovoljavajuća je razina tehničke izvedbe rada i urednosti mjesta i rada. U većem dijelu odgovoran i savjestan u odnosu prema radu i drugima i u obvezama donošenja pribora. | Učenik aktivan, uglavnom samostalan, uočava zadane likovne probleme. Dosljedan je u radu, poštuje školska pravila.  Uočava zadane likovne probleme na primjerima umjetničkih djela i učeničkih radova.  Uglavnom razumije ključne pojmove i kompozicijske elemente. |
| ***Dobar (3)*** | Primjenjuje sadržaj rada bez osobnog istraživanja, uz poticaj prati likovni sadržaj rada i izražava se šturim likovnim jezikom. | Učenik je djelomično realizirao likovni problem na svom radu, , Teško i površno istražuje i uočava ključne pojmove kako na reprodukcijama tako i na učeničkim radovima. Smanjena razina tehničke izvedbe ( primjena likovne tehnike i urednost rada i radnog prostora). Promjenjiv radni tempo, lako odustajanje, interes i pažnja djelomični. Ponekad neodgovoran i površan u odnosu prema radu i drugima i u obvezama donošenja pribora. | Učenik uz povremenu podršku prepoznaje različite etape stvaralačkog procesa, s povremenim greškama analizira i kritički propituje svoj likovni/vizualni rad i radove drugih učenika te prepoznaje i uspoređuje uporabu likovnih pojmova, likovnih materijala, prikaza motiva i izražene ideje. |
| ***Dovoljan (2)*** | Učenik ni uz opomene i poticaj ne istražuje likovni zadatak kako bi pronašao vlastiti izričaj. Realizira rad šturim likovnim jezikom ne primjenjujući mogućnosti tehnike, ne poštujući zadani motiv. Uradak ne dovršen, bez detalja  Motiv i likovni problem su u potpunosti zanemareni. | Učestala prisutnost pogreške, nedostaje samostalnosti i kreativnosti ( prisutnost šablone i prepisivanja). Rad uz stalni nadzor i poticaj. Povremeno zadovoljava s obzirom na zadatak. Slaba tehnička izvedba, upotreba materijala i radno mjesto neuredni. Sklon izbjegavanju i zanemarivanju radnih obaveza te ometanju nastave. | Učenik teško ili uopće ne razumije ključne pojmove koji se obrađuju.  Bez interesa za sudjelovanje u dijalogu, analizi likovnog djela i vrednovanju učeničkih radova. |
| ***Nedovoljan (1)*** | Učenik nije napravio uradak. Na dodatne pokušaje motivacije od strane učitelja nije pokazao interes. | Učenik odbija svaku suradnju, dijalog, pomoć, ometa i ne poštuje druge učenike u radu. Kontinuirano izbjegava obaveze i ne poštuje dogovore.  Nema pribor, no ponuđeni ne želi upotrijebiti u radu. | Ključne pojmove ne poznaje  Krši školska pravila, ometa nastavu i ostale učenike. |